Om Lovbladfonner. 37 



Disse Oversigter kunne naturligvis kun være rent skøns- 

 mæssige, tiii dels er det ikke altid let at sige, om en Plante 

 snarest skal regnes til dem med indskaarne eller til dem med 

 hele Blade, dels er det endnu vanskeligere at afgøre, om en 

 Art nærmest skal regnes til Skovfloraen eller til det aabne 

 Lands. En Mængde Arter ere f. Eks. knyttede til Skovene, 

 men nærmest til Skovbrynet, Krat og Gærder, hvor der er 

 meget mere Lys end i Skovenes Indre, og nogle Arter op- 

 træde baade i Skov og paa aabent Land, hvorfor de ere 

 regnede to Gange ^ 



Men saa meget fremgaar dog, at det er saa langt fra, at 

 Skovfloraen er relativt fattigere paa Arter med indskaarne 

 Blade, end det aabne Land, at den tværtimod er rigere, hvilket 

 paa Forhaand ogsaa maatte synes at passe bedst til Forholdene. 



Lindmans Hovedopgave er jo imidlertid at gøre opmærksom 

 paa, at den samme Ejendommelighed, som saaledes skulde 

 findes hos vor europæiske Skovbunds -Flora, genfindes i den 

 sgdamerika)iske. Derfor ofrer han kun een Side paa de euro- 

 pæiske Skove, men henimod 14 paa de amerikanske. Det 

 skal ogsaa her være ejendommeligt for Underskovens og Skov- 

 bundens Planter, at Bladpladerne med faa Undtagelser ere 

 hele, helrandede og omtrent lancetdannede, hvortil slutter sig, 

 at de ere læderagtige og mørkegrønne af Farve. Heller ikke 



^) Anheisser's Type, Planter med „aruncoide Blattspreite" (Flora 87, 

 S. 64; 1900), omfatter baade Skovplanter og aabent Lands Arter, baade 

 Planter med Skyggeblade og med Solblade, baade Planter med delte eller 

 sammensatte og med enkelte Blade. 



Anheisser anfører, at alle Blade af den aruncoide Type i den dybe 

 Skovskygge stille sig vandret mod det ovenfra kommende Lys. Det samme 

 gøre sikkert de fleste andre; de stille sig lodret mod det indfaldende dæm- 

 pede Lys. Majantlieumnt's og Oxalis Acefosella's Blade, f. Eks., stille sig 

 paa samme Maade med Pladen vandret og vinkelret paa Stilken, naar 

 Lyset falder ned ovenfra, og vokse de f. Eks. paa en Skraaning og faa 

 Lyset paa anden Maade end lige ovenfra, stiller Pladen sig mod dette, 

 selv om den saa kommer til at staa lige i Forlængelse af Bladstilken eller 

 Stængelen. 



. .35 



